Vita:Második Balkán-háború

message: Az alábbit találtam. Rövid, szaklektorálatlan, de némileg ellentmond a cikk adatainak. Nemzeti elfogultsággal számolni kell: 
"A bolgár hadsereg június 16-án kezdte meg hadmozdulatait a szerb és görög állások ellen a Vardar folyó völgyében és Szalonikinél. (...) A harcok váltakozó sikerrel folytak, majd a bolgár hadsereg újabb győzedelmes előrenyomulásba kezdett. A görög hadsereg a teljes katonai összeomlás küszöbén állt, ezért Konstantin király békét kért. Ekkor bolgár területre benyomulva váratlanul beavatkozott a román hadsereg. Háborítatlanul jutott el a cárság fővárosáig, Szófiáig. A hátbatámadás arra kényszerítette a bolgár kormányt, hogy fegyverszünetet kössön." (Plamen Pavlov - Jordan Janev: A bolgárok rövid története. Bp., Napkút, 2005.
Az enwiki szerint jún. 17-én kezdődött a harc.--Mathae قل 2006. december 26., 22:56 (CET)
Ez így is van, valóban június 16-án indultak meg, de az ortodox naptár szerint. :-) A mi dátumaink szerint június 29-én. A forrásaim szerint Konstantin valóban sok katonát vesztett, ez benne is van a cikkben, ha nem jönnek a törökök meg a románok, talán másként alakul a bolgárok dolga. Arról, hogy a románok eljutottak volna Szófiáig, nem tudok, cirka ötven kilométerre közelítették meg és fenyegették, ez szentigaz. És tényleg, igazad van, pont ekkor lett király. Pasztilla 2006. december 26., 23:15 (CET)
replies: text: Megnéztem az enwikit, ott is június 16. szerepel az infobox tetején, mögötte valami rejtélyes O.S. rövidítés (Orthodoxe S???). Június 17-ét a bregalnicai csata kezdetére írják. Pasztilla 2006. december 26., 23:17 (CET)
replies: text: :Old Style. Tudod, a menő, az "új stílus" a gregorián. ;) Az esetleges félreértések elkerülése végett nem lenne célszerű kis zárójelben julianus-naptár szerinti főbb dátumokat feltüntetni? Mathae قل 2006. december 26., 23:26 (CET)
Eszerint két ellenőrizendő információ van:
*Konstantin békekérése
*Románok Szófiánál
Megpróbálok utánajárni, egyelőre a neten.--Mathae قل 2006. december 26., 23:28 (CET)

text: A Julianus-naptár dátumait betettem az első bekezdésbe, nem tudom az enwiki miért zárja le "július 18"-ával a háborút, akkor még csak fegyverszünetet kötöttek, a bukaresti egyezmény tett pontot az i-re, azaz augusztus 10 = július 28 a háború vége.

text: Konstantin békekéréséről vagy a Szófia alatt toporgó románokról egy szó nincs a könyveimben.
---Pasztilla 2006. december 26., 23:38 (CET)
replies: text: :Bocsánat, mégis találtam valamit: "Az ellenállás nélkül előrenyomuló románok július 19-ére 20 kilométerre közelítették meg a bolgár fővrost." ---Pasztilla 2006. december 26., 23:42 (CET)
thread_title: lektor

message: A következő képeket törölték vagy törlésre jelölték a Commonson. Mielőtt eltávolítod a képet a szócikkből, ellenőrizd a commonsos lapját, hátha időközben visszavonták a törlési jelölést, vagy eleve tévedés volt. A kivett képet próbáld meg helyettesíteni egy másikkal. 
Ezt az üzenetet a CommonsTicker írta.
*   
-- CommonsTicker vita 2008. május 7., 16:36 (CEST)
thread_title:  Képfigyelmeztetés 

message: A források között megadott:
* A Balkán-háborúk és a nagyhatalmak. Történeti és politológiai előadások. Szerkesztette Krausz Tamás. Budapest: Napvilág. 1999. 
kiadványt a magyar keresők megtalálják a jelzett ISBN számon, a külföldi keresők elfekszenek. Na most mi legyen?– Kavicsposta 2009. július 29., 10:51 (CEST)
thread_title:  ISBN